Olympics 2021: എന്തുകൊണ്ട് ടോക്കിയോയില് സിന്ധുവിനെ പരിശീലിപ്പിക്കാന് ഗോപിചന്ദില്ല? ടോക്കിയോ ഒളിംപിക്സില് ഇന്ത്യയുടെ ഉറച്ച മെഡല് പ്രതീക്ഷയാണ് പി.വി സിന്ധു. ഇത്തവണ ബാഡ്മിന്റണില് താരം ഇന്ത്യയ്ക്ക് സ്വര്ണം സമ്മാനിക്കുമെന്ന പ്രതീക്ഷയിലാണ് രാജ്യത്തെ ഓരോ കായിക പ്രേമിയും. സിന്ധുവിനൊപ്പം എന്നും ചേര്ത്തു വായിക്കപ്പെട്ട പേരായിരുന്നു ഇന്ത്യയുടെ ഇതിഹാസ പരിശീലകന് പുല്ലേല ഗോപിചന്ദ്. എന്നാല് ഒളിംപിക്സ് വേദിയില് സിന്ധുവിനൊപ്പം ഗോപിചന്ദില്ല. പരിശീലകനായ ശേഷം ആദ്യമായാണ് ഇങ്ങനെ സാഹചര്യം ഗോപിചന്ദിന്റെ കരിയറിലുണ്ടാകുന്നത്. ഒളിംപിക്സില് ഗോപിചന്ദിന്റെ പരിശീലനത്തില് ഇന്ത്യ ഒളിംപിക്സില് ഒരു വെങ്കലവും വെള്ളിയും നേടിയിട്ടുണ്ട്. 2012ല് സൈന നെഹ്വാളിലൂടെയും 2016ല് സിന്ധുവിലൂടെ തന്നെയുമായിരുന്നു അത്. എന്നാല് ഇത്തവണ ഇന്ത്യന് ബാഡ്മിന്റന് ടീമിന്റെ പരിശീലക സ്ഥാനത്ത് ഗോപിചന്ദില്ല. പകരം സൗത്ത് കൊറിയയുടെ പാര്ക്ക് തായ് സങ്ങാണ് സിന്ധുവിനെ പരിശീലിപ്പിക്കുന്നത്. 2020 മുതല് ഇദ്ദേങത്തിന് കീഴിലാണ് സിന്ധുവിന്റെ പരിശീലനം. പിവി സിന്ധു തന്റെ കരിയറിന്റെ തുടക്കം മുതല് പുല്ലേല ഗോപിചന്ദ് അക്കാദമിയിലാണ് പരിശീലിക്കുന്നത്. ബാഡ്മിന്റണിന്റെ ദേശീയ പരിശീലകന് കൂടിയായ ഗോപിചന്ദിന്റെ കീഴില് ഒളിംപിക്സ് മെഡലും ലോകചാംപ്യന്ഷിപ്പുമടക്കം സിന്ധു നേടിയിട്ടുണ്ട്. ദേശീയ പരിശീലകനായതുകൊണ്ട് തന്നെ നിരവധി താരങ്ങളിലേക്ക് തന്റെ ശ്രദ്ധ എത്തിക്കേണ്ട ഉത്തരവാദിത്വ ഭാരം ഗോപിചന്ദിനാണ്. ഈ ഒരു സാഹചര്യത്തിലാണ് 2019 ല്, ആ വര്ഷം ഇന്ത്യന് ബാഡ്മിന്റണ് കോച്ചിംഗ് ടീമില് ചേര്ന്ന കിം ജി ഹ്യൂണിന്റെ കീഴില് പരിശീലിക്കാന് ചില കളിക്കാരെ അയയ്ക്കാന് അദ്ദേഹം തീരുമാനിച്ചു. മറ്റൊരു ഇന്ത്യക്കാരനും ചെയ്യാത്തത് ചെയ്യാന് സിന്ധുവിന് സാധിച്ചപ്പോള് ഈ നീക്കം ഫലം കണ്ടു 2019 ല് ബിഡബ്ല്യുഎഫ് ലോക ചാമ്ബ്യന്ഷിപ്പ് നേടുക. എന്നിരുന്നാലും, 2020 ല് ഇന്ത്യന് ബാഡ്മിന്റണ് ടീമില് നിന്ന് പരിശീലക സ്ഥാനം ഹ്യൂന് രാജിവച്ചു. അപ്പോഴാണ് സിന്ധു പാര്ക്കിന് കീഴില് പരിശീലനം ആരംഭിച്ചത്. അതേസമയം താരത്തിന്റെ രിശീലന സെഷനുകളും ഇപ്പോഴും പുല്ലേല ഗോപിചന്ദ് അക്കാദമിയില് തന്നെയാണ് പരിശീലനം നടത്തിയിരുന്നത്. അതേസമയം സിന്ധു മൂന്ന് മാസത്തേക്ക് ലണ്ടനിലേക്ക് പറന്നപ്പോള് ഗോപീചന്ദും സിന്ധുവും തമ്മില് അഭിപ്രായവ്യത്യാസമുണ്ടായെന്ന അഭ്യൂഹങ്ങള് ഉയര്ന്നിരുന്നു. പ്രശ്നങ്ങള് കാരണം സിന്ധു അക്കാദമിയിലെ ദേശീയ ക്യാമ്ബ് ഉപേക്ഷിച്ച് ഇംഗ്ലണ്ടിലേക്ക് പറന്നതായും റിപ്പോര്ട്ടുകളുണ്ടായി. എന്നാല് പരിശീലനം കഴിഞ്ഞ് മടങ്ങിയെത്തിയ സിന്ധു ഇതെല്ലാം തള്ളിയിരുന്നു. ഇന്ത്യയില് ഗോപിചന്ദ് അക്കാദമിയില് നിന്ന് പരിശീലനം ഗാച്ചിബോളിയിലേക്ക് മാറ്റിയത് മികച്ച സംവിധാനങ്ങളും ടോക്കിയോയ്ക്ക് സമാനമായ കോര്ട്ടും ആയതുകൊണ്ടുമാണെന്നും അവര് വ്യക്തമാക്കി. അതേസമയം ടോക്കിയോ ഒളിംപിക്സില് സെമി പോരാട്ടത്തിന് ഇന്ന് സിന്ധു ഇറങ്ങും. ക്വാര്ട്ടറില് ജപ്പാന്റെ 5ാം നമ്ബര് താരം അകാനെ യമഗൂച്ചിയെയാണു ലോക 7ാം നമ്ബറായ സിന്ധു വീഴ്ത്തിയത്. സെമിയില് ലോക ഒന്നാം നമ്ബറായ തായ് സു യിങ്ങാണ് സിന്ധുവിന്റെ എതിരാളി.